నన్ను క్షమించు.
శామ్యూల్ డావ్సెట్ తో పాపం చేసినందుకు నన్ను క్షమించు.
నన్ను ప్రలోభపెట్టింది ఆ పాము.
మన రహస్యం, నయోమి.
శారా పెర్రీ నవల ఆధారంగా
శుభోదయం, డాక్టర్.
రోగి ఎలా ఉన్నారు? నేను తెలుసుకోవలసింది ఏదైనా ఉందా?
అతను ఏం చెబుతాడో అది చేయండి.
మిసెస్ సీబోర్న్. నేను వీలైనంత త్వరగా వచ్చాను.
"నేను వెళ్లిపోయిన తరువాత నన్ను గుర్తుంచుకోండి..."
"నిశ్శబ్ధ భూమిలోకి సుదూరంగా ప్రయాణించాను
నన్ను నువ్వు నీ చేతితో పట్టుకోలేనంత దూరం అది."
సర్, నేను మిమ్మల్ని పరీక్షించవచ్చా?
వ్యాధి ముదురుతోంది.
కానీ నేను వెంటనే శస్త్రచికిత్స చేస్తే, అది చాలా తేలికైన ప్రక్రియ.
ఈ ప్రపంచంలోకి నేను ఎలా వచ్చానో అలాగే వెళ్లిపోవాలి అని కోరుకుంటున్నాను.
ఎటువంటి మచ్చలూ లేకుండా.
నేను గనుక శస్త్రచికిత్స చేయకపోతే, ఆయన మరణిస్తారు.
ఆయన గొంతు సంకోచించింది.
మీరు అనుమతి ఇస్తే, నేను ఆయనకు గట్టి మత్తుమందు ఇవ్వగలను.
ఏంటి... ఆయన అనుమతి లేకుండా శస్త్రచికిత్సా?
క్షమించండి.
నేను నీతో ఉండవచ్చా?
తప్పకుండా ఉండవచ్చు.
నువ్వు విశ్రాంతి తీసుకోవాలి, కోరా.
నువ్వు వణుకుతున్నావు.
ఫ్రాంకీ.
మీ నాన్న మరణించారు.
నువ్వు బాధపడుతున్నావా?
కానీ నువ్వు ఏడవడం లేదు.
నన్ను మన్నించు, ఫ్రాంకీ.
ప్రియమైన కోరా, నన్ను క్షమించు.
నేను ఏమైనా సాయం చేయాలంటే నాకు చెప్పు.
చెబుతాను. ధన్యవాదాలు, చార్లెస్.
-వచ్చినందుకు ధన్యవాదాలు, డాక్టర్ గారెట్. -నేను ఒట్టి చేతులతో వచ్చాను.
మేము వెళ్లాలి,
మీకు ఒక క్యాబ్ మాట్లాడతాను.
నాకు క్యాబ్ లో వెళ్లాలని లేదు.
మనం నడుద్దామా?
నాకు అండర్ గ్రౌండ్ రైలులో వెళ్లాలని ఉంది.
ఇతనిని నేను ఇంటికి తీసుకువెళ్లనా?
పద.
చాలా దూరం నడవడం నాకు నిజంగా ఇష్టం.
నాతో పాటు వస్తారా?
తప్పకుండా.
మనం ఒక నదీ ప్రవాహాన్ని అనుసరిస్తున్నాము.
అది సరిగ్గా మన కాలి కిందనే పారుతోంది.
ఈల్ చేపలు సర్గాస్సో సముద్రం నుండి ఎదురీది ఇంత దూరం వచ్చేవి.
అవి ఇక్కడికి గుడ్లు పెట్టడానికి వచ్చేవి.
అప్పుడు మట్టి ఇంకా రెల్లు పొదలు ఉండేవి, ఇప్పుడు వాటికి ఇనుము ఇంకా కాంక్రీట్ మాత్రమే కనిపిస్తున్నాయి.
ఇనుము ఇంకా కాంక్రీట్ ఉండటం తప్పేమీ కాదు.
ఏంటి?
ప్రకృతి చరిత్ర నాకు ఇష్టం, డాక్టర్ గారెట్.
వినండి. మీరు నది గలగలని వినవచ్చు.
నా భర్త ఎప్పుడూ నాకు నగలు కొనిపెడుతుండే వారు.
నన్ను శస్త్రచికిత్స చేయనిచ్చి ఉండాల్సింది.
జీవం ఉన్న శరీరాన్ని కోయడం మీకు ఎలా అనిపిస్తుంది?
లేదు, నేను ఆసక్తిగా ఉన్నాను, అంతే.
అది ఉద్వేగంగా ఉంటుంది.
భయంగొలుపుతుంది.
ప్రతి శస్త్రచికిత్స, విశ్వాసంతో కూడిన ఒక ప్రయత్నం.
అది ఒక ఉత్కంఠభరితమైన ప్రక్రియ, మిసెస్ సీబోర్న్.
ఇది వినడానికి చాలా ఆసక్తికరంగా ఉంది. దీని గురించి మరింత తెలుసుకోవాలని ఉంది.
ఇప్పుడు ఎలా ఉంది?
విచిత్రంగా ఉంది.
మైఖేల్ స్నేహితులు అందరూ...
నేను డాక్టర్ గారెట్ తో కలిసి నడకకు వెళ్లాను.
మేము చాలా విషయాలు మాట్లాడుకున్నాము.
అది తప్పు అంటావా?
లేదు.
ఇప్పుడు నువ్వు స్వేచ్ఛగా ఉండచ్చు, కోరా, కొత్త స్నేహితులను ఎంచుకోవచ్చు, అన్వేషించవచ్చు.
మనం చాలా కాలంగా మూలనపడి ఉన్నాం.
ఇది నీ కోసం దాచి ఉంచాను. ఇది నీకు ఆసక్తిగా అనిపించవచ్చు.
ఫ్రాంకీ ఏం చేస్తున్నాడో చూసి వస్తాను.
ఎస్సెక్స్ లో కనిపించిన సముద్ర డ్రాగన్
ఎస్సెక్స్ లో కనిపించిన
'రాక్షస సర్పం'
గ్రేసీ!
...నేను చేసే పని మీద మీరు అంత ఆసక్తి ప్రదర్శించారు
అందుకే మెడికల్ స్కూల్ లో నేను చేసే శస్త్రచికిత్సని మీరు చూడటానికి వస్తారా?
క్లోరోఫామ్
ఈ రోగిని ఒక గుర్రం తొక్కుకుంటూ పోయింది.
-మేడమ్. -మన్నించండి.
-చాలా రక్తం పోతుంది. - ... కాలి ఎముకలో
అనేక చోట్ల పగుళ్లు ఉన్నాయి.
-లూక్ గారెట్ ఈ శస్త్రచికిత్స చేస్తున్నారు. -అవును!
నిశ్శబ్దం! నిశ్శబ్దం!
లూక్ గారెట్ శస్త్రచికిత్స చేస్తారు, జార్జ్ స్పెన్సర్ సహకరిస్తారు.
అవును!
అదరగొట్టు బాబూ.
ఇప్పుడు చేయండి.
ఓహ్, దేవుడా.
-నేనయితే ఆ వీధిలో రక్తస్రావంతో మరణించి ఉందును. -స్కాల్పెల్.
నాకు కనిపించడం లేదు.
ఇదిగో వచ్చేశాం. నా గదులు మేడ మీద ఉన్నాయి.
మీరు నదికి దక్షిణం వైపుగా ఎప్పుడూ వచ్చి ఉండరు అనుకుంటా?
ఇక్కడికి వచ్చినందుకు చాలా సంతోషిస్తున్నాను, డాక్టర్ గారెట్.
కీన్స్ సర్జరీ
మీరు ఎప్పుడూ సహాయకునిగా ఉంటారా, డాక్టర్ స్పెన్సర్?
అవును, కానీ నేను కూడా శస్త్రచికిత్స చేస్తాను.
వాచిన కాలి బొటనవేలు లేదా కడుపులో కణతి.
నేను లిథోటమీ శస్త్రచికిత్స చాలా చక్కగా చేస్తాను.
కానీ మిస్టర్ గారెట్ అత్యాధునికమైన చికిత్సలు అందిస్తున్నారు, మిసెస్ సీబోర్న్.
దయచేసి నన్ను కోరా అని పిలవండి.
లూక్.
అయితే మీరు మున్ముందు ఏ ఆధునిక చికిత్స ప్రక్రియ చేయాలి అనుకుంటున్నారు, లూక్?
గుండె.
ఎలా?
ప్రధానమైన సవాలు ఏమిటంటే, ఛాతి కుహరాన్ని నేను తెరిచిన తరువాత కూడా
రోగిని సజీవంగా ఉంచగలగాలి.
నాకు సరైన రోగి దొరకాలి అంతే.
మీరు ఒక జంతువు.
మా ఆసుపత్రి బోర్డు కూడా మీలాగే అంటుంది. ఎందుకో తెలియదు.
కొత్త ఆలోచనల గురించి మనందరం సంశయంతోనే ఉంటాము.
-ఓహ్, లేదు. నేను ప్రగతిని కాంక్షిస్తాను. -మార్తా ఒక సామ్యవాది.
ఒక సామ్యవాది ఇంకా ఒక ప్రకృతివాది?
-అయితే ఏంటి? -ఏమీ లేదు. ఇది ఆహ్లాదంగా ఉంది.
ఇది ఆహ్లాదంగా ఉందా?
మీ గుండె శస్త్రచికిత్స ఆహ్లాదంగా ఉంటుందా?
అది ప్రధానంగా వృత్తిపరమైనది.
అవును, మమ్మల్ని కూడా వృత్తులలోకి ఆహ్వానిస్తే, మాకు కూడా వృత్తిపరమైన విధులు ఉంటాయి.
కానీ, మమ్మల్ని కూడా ఎవ్వరూ ఆహ్వానించలేదు.
మన అందరం మన ఇష్టాలను అనుసరించాలి.
మీతో పూర్తిగా ఏకీభవిస్తాను.
ఈ అసాధారణమైన ఆకృతులను సజీవ శిలాజాలు అని పిలవవచ్చు
ప్లెసియోసార్
ఎస్సెక్స్
అది ఏంటి?
ఏమీ లేదు.
ఆమె మాల్డన్ వెళ్లిందని చెప్పావు కదా.
అయితే తను మాల్డన్ లో ఉందా?
కానీ నా దగ్గర నువ్వు ఏదైనా దాస్తే తప్ప.
లేదు.
ఆమె ఆ అబ్బాయితో గనుక ఉంటే, నాకు చెప్పు.
ఆమె అతనితో లేదు.
అయితే తను తొందరలోనే ఇంటికి వచ్చేస్తుంది.
మిసెస్ సీబోర్న్ ఇంట్లో ఉన్నారా?
అవును, లోపలికి రండి.
ధన్యవాదాలు.
కోరా?
లూక్.
హలో. ఎంత ఆశ్చర్యం.
మీ కోసం ఒకటి తెచ్చాను.
ట్రాన్స్ వర్స్ సెక్షన్ మయోకార్డియమ్. లండన్
వావ్, ఇది అందంగా ఉంది.
-ఇది ఏంటి? -మనిషి గుండెలో ఒక తునక.
ఆపరేటింగ్ థియేటర్ నుంచా?
లేదు, లేదు. ఒక మార్చురీ నుండి వచ్చింది. పరిశోధన కోసం శవం.
నేను అందుకున్న బహుమతులలో ఇదే అత్యంత విచిత్రమైనది.
ధన్యవాదాలు.
నేను దీనిని ఎస్సెక్స్ కి తీసుకువెళతాను. మేము రేపు బయలుదేరుతున్నాం.
-ఎస్సెక్స్? -అవును, కోల్చెస్టర్.
ఒక సముద్రపు జీవి అక్కడ కనిపించింది.
అది. నేను దాని గురించి చదివాను.
నేను కొంత పరిశోధన చేశాను.
-ఒక పౌరాణిక జంతువు గురించా? -పౌరాణికం కాదు. నిజం.
ఈ సర్పం బహుశా, ప్లెసియోసార్ జాతికి చెందినది అయి ఉంటుంది అనుకుంటా.
ద ఆరిజిన్ లో డార్విన్ చెప్పినట్లు, సహజంగా ప్రత్యర్థుల ఒత్తిడి ఎక్కువయితే
కొన్ని జీవరాశులు రక్షణ కవచం ఏర్పరచుకుంటాయి.
-నా ఉద్దేశం, ఖచ్చితంగా, మీకు తెలిసే... -లేదు.
-మీరు వినలేదా? -కోరా, వద్దు...
-ఏంటి? -వద్దు...
ఎస్సెక్స్. వెళ్లవద్దు.
నా ఇష్టాలను నేను అనుసరించాలి అనుకున్నాను.
అవును, తప్పకుండా.
కానీ వైద్యపరమైన దృష్టిలో చూస్తే, మీరు విషాదంలో ఉన్నారు.
-కోరా... -ఆయన చనిపోయారు కాబట్టి నాకు నచ్చినది నేను చేయగలను.
ఎస్సెక్స్ నుంచి వార్త! తాజా సమాచారం, రాక్షసి సర్పం తిరిగొచ్చింది!
చూడు, ఇది అంత చెడుగా ఏమీ లేదు.
ఇది మంత్రగత్తెల్ని మంటల్లో కాల్చే ప్రాంతం.
ఎస్సెక్స్ నుండి వార్త!
గాలిలో ఎగిరే సర్పం, లేదా ఎస్సెక్స్ నుండి విచిత్రమైన వార్తలు
తాజా సమాచారం. రాక్షసి సర్పం పునరాగమనం.
ఆ సర్పం గురించి ఏం వివరాలు చెప్పగలవు?
నేను చెప్పలేనిది ఏముంది, మేడమ్? ఇది చూడండి. పోస్ట్ కార్డ్.
వద్దు, ధన్యవాదాలు.
-మీరు సర్పం కోసం ఇక్కడికి వచ్చారా? -నువ్వు దానిని చూశావా?
ఓహ్, చూశాను. భారీ మూపురం, రెక్కలు.
-పాములకు రెక్కలు ఉండవు. -దీనికి ఉన్నాయి.
ఏమైనా ఫోటోలు ఉన్నాయా?
అవును, పశువులు తినివేయబడ్డాయి. ఇంకా ఈ మధ్యనే అది కనిపించింది కూడా.
-ఎక్కడ? -ఆల్డ్వింటర్. ఆ నల్ల నీటి మీద ఉండే గ్రామం.
ఆల్డ్వింటర్. ధన్యవాదాలు.
ధన్యవాదాలు.
ఎస్సెక్స్ నుండి వార్తలు!
ద బ్లూ బోర్ హోటల్
నేను అలా నడిచి రానా? నీ కోసం ఏదైనా విలువైనది తీసుకువస్తాను.
మరీ ఆలస్యం చేయద్దు.
చెత్తదానా!
-చెత్తదానా! -ఆగండి!
నేను సహాయం చేస్తాను.
అయితే, చేయండి.
ఇది ఇరుక్కుపోయింది.
పైకి లే! పైకి!
ఇదిగో, నా బెల్టు తీసుకోండి.
దాని మెడ జాగ్రత్త. దాని మెడ జాగ్రత్త.
ఇప్పుడు!
ఇక్కడ.
ధన్యవాదాలు.
-నేను వెళ్లాలి. -ఎక్కడికి వెళుతున్నారు?
ఆల్డ్వింటర్.
మీరు కథలు విన్నారు. అక్కడికి వెళ్లి చూడాలి అనుకుంటున్నారు.
అక్కడ చూడటానికి ఏమీ లేదు. ఇంటికి వెళ్లిపోండి.
మా బలిని స్వీకరించు.
మా అక్కని తిరిగి ఇంటికి తీసుకురా.
ఇది తీసుకో. గ్రేసీని తిరిగి తీసుకురా.
గ్రేసీని తిరిగి తీసుకురా.
హెన్రీ?
ఫాదర్.
గ్రేసీ గురించి ఏమైనా సమాచారం ఉందా?
మీరు బాగానే ఉన్నారా?
ఏమీ లేదు. చిన్న ప్రమాదం. గ్రేసీ?
తను అల్లికల వస్త్రాలు అమ్మడానికి మాల్డన్ వెళ్లింది. తను ఎప్పుడూ ఇంత ఆలస్యం చేయలేదు.
నయోమి ఏం ఆలోచిస్తోంది?
సర్పం గురించిన వదంతులను ఆమె వింటోంది.
అది ఒక కట్టుకథ అని నీకూ తెలుసు, నాకూ తెలుసు.
తను ఒక స్నేహితునితో మాల్డన్ లో ఉండిపోయిందని నేను అనుకుంటున్నాను.
తను ఒక ముచ్చటయిన అమ్మాయి. తల్లి లేని పిల్ల.
నీకు అవసరమైతే నేను ఉన్నాను.
ఈ ఉదయం ఉచ్చులో వీటిని చూశాను.
ధన్యవాదాలు.
ఆమె త్వరలోనే తిరిగి వచ్చేస్తుంది, హెన్రీ.
మిమ్మల్ని అందరినీ ఈ ఆదివారంనాడు చర్చిలో కలుస్తాను.
ధన్యవాదాలు, ఫాదర్.
నా ఉత్తరం చదివావా?
నేను నీకు చెబుతూనే ఉన్నాను,
నా నియోజకవర్గంలో ప్రతి కుటుంబం సమస్యల్ని నేను పరిష్కరించుకుంటూ పోతే,
నేను ఎప్పటికీ దానిని పూర్తి చేయలేను.
ఈమె ఎవరు?
చార్లెస్. ఇక్కడ ఏం చేస్తున్నావు?
నువ్వు లండన్ వదిలి వెళ్లావని విన్నాను. నీ గురించి ఆందోళన పడ్డాను.
నేను సముద్ర డ్రాగన్ మీద పరిశోధన కోసం ఇక్కడికి వచ్చాను.
పట్టణంలో ఇంతకన్నా మంచి హాబీ నీకు ఏమీ దొరకలేదా?
మార్తా ప్రచారాలకు సహాయం చేయడం లేదా?
-నిన్ను చూసుకుంటాను అని మైఖేల్ కి హామీ ఇచ్చాను. -కానీ, మార్తా చూసుకుంటోంది.
విల్ రాన్సమ్. మేము అతనికి సురక్షితమైన సీటు ఇవ్వజూపాము. కానీ దేవుడు తీసుకుపోయాడు.
అతనికి తీరప్రాంతంలో ఒక చిన్న చర్చి ఉంది. అతను నిన్ను జాగ్రత్తగా చూసుకుంటాడు.
ఏంటి, ఒక మతాధికారా?
నేను వాళ్లకు ఉత్తరం రాస్తాను. నిన్ను పరిచయం చేస్తాను. అతను ఆల్డ్వింటర్ లో ఉంటాడు.
ఆల్డ్వింటర్?
"ఉప్పుకయ్యల దగ్గర నేను తవ్వకాలు జరుపుతున్నాను
కానీ ప్లెసియోసార్ ఆనవాళ్లు ఇంకా కనిపించలేదు..."
చాలా సరసంగా ఉంది.
"అయితే, ఇక్కడ గ్రామీణ వాతావరణం అందంగా ఉంది,
ఇంకా ఇక్కడ పబ్ చాలా చక్కగా ఉంది. నీ హృదయం ఇంకా నా దగ్గరే ఉంది.
ఇట్లు, కోరా."
స్పెన్సర్. దాని అర్థం ఏమిటి?
నువ్వు ఇచ్చిన బహుమతి ఆమె దగ్గర ఇంకా ఉందనా?
లేదు, ఆమె నన్ను ఇష్టపడుతోంది అనుకుంటా. ఆమె ఇష్టపడుతోంది, అవును కదా?
మిస్టర్ గారెట్. నేను వచ్చి మిమ్మల్ని వెతికి పట్టుకోవాలి అని చెప్పారు.
మనకి సరైన కేసు దొరికింది అనుకుంటా.
-గుండె పైపొరల్లో రక్తస్రావమా? -అదే అనుకుంటా.
-వయస్సు? -యాభై ఒకటి. ఆమె గుండె వేగం తగ్గిపోతోంది.
త్వరగా రండి.
అయితే నీ తర్వాతి అపాయింట్మెంట్ నేనే చూసుకోవాలేమో?
ఆ ఊపిరితిత్తులను పట్టుకో, నర్స్.
కత్తెర.
అది పట్టుకో.
పల్స్ చూడు.
ఏమీ లేదు.
అడ్రినలిన్.
ఏమైనా మార్పు ఉందా?
నన్ను మన్నించు.
నా థియేటర్ లో మరొక మృతదేహం.
ఆమె మరికొద్ది గంటలు మాత్రమే జీవించి ఉండేది. ఆ విషయం అందరికీ తెలుసు.
నువ్వు ఒక మార్గదర్శకుడివి, గారెట్, అందుకు నిన్ను మెచ్చుకుంటాను.
కానీ నేను మన ప్రతిష్ట గురించి కూడా ఆలోచించాలి.
ఇక్కడ నేను, వైద్య చరిత్రలోనే మొట్టమొదటిసారి గుండె శస్త్రచికిత్సకు ప్రయత్నించాను!
మన ప్రతిష్ఠ? అది దెబ్బతినదు, ఇంకా పెరుగుతుంది.
వైద్యుడిగా నేను ఏమిటో అతను గుర్తించడా... లేదు.
నిజానికి, నేను ఈ తరంలోనే,
అత్యంత వినూత్న వైద్య నిపుణుడిని అనే విషయంలో...
అణువంతైనా సందేహం లేదు.
-ఆ స్థానంలోకి మరొకరు మొదటగా వెళితే ఏంటి? -ఇంక ఎవరైనా ప్రయత్నిస్తున్నారా?
ఆమె శరీరం కత్తి కోతకు తట్టుకోలేకపోయింది.
నాకు కావలసినది ఒక బలమైన గుండె.
యుక్తవయస్సులో ఆరోగ్యంగా ఉండే గుండె. అవసరమైతే నేను ఈ గదిలోనే శస్త్రచికిత్స చేయగలను.
మనం కొద్దిరోజులు విరామం తీసుకుందాం. విహారానికి వెళ్లిపోదామా?
ఎస్సెక్స్ కి.
లోపలికి రండి.
ఏం జరుగుతోంది?
మేము ఏదైనా పిచ్చివాళ్ల శరణాలయానికి వచ్చామా?
లూక్. ఇక్కడ ఏం చేస్తున్నావు?
ఎస్సెక్స్ చాలా మనోహరమైనదిగా నువ్వు చిత్రించావు.
సరే, నిన్ను కలుసుకోవడం సంతోషంగా ఉంది. లోపలికి రండి. లోపలికి రండి.
లూక్ నీకు గుర్తున్నాడా, ఫ్రాంకీ?
మూడు వందల డెబ్బై అయిదు.
మూడు వందల డెబ్బై నాలుగు. మూడు వందల డెబ్బై మూడు.
నువ్వు జుట్టు దువ్వుకోవడం మానేశావా?
నీ చేతులు మురికిగా ఉన్నాయి.
-శుభ మధ్యాహ్నం, డాక్టర్ గారెట్. -లూక్.
మీ సామాన్లు సర్ది వస్తాను.
-స్పెన్సర్. -మీకు సాయం చేయనా?
ఆమెకు తప్పకుండా అవసరం. వెళ్లు.
అయితే, నువ్వు నిజంగా ఇక్కడ ఏం చేస్తున్నావు?
శస్త్రచికిత్స చేస్తుండగా ఒక రోగి మరణించింది.
మన్నించండి.
ఆహ్, కొత్త ప్రక్రియని ప్రయత్నించినప్పుడు ఇలాంటివి జరుగుతుంటాయి.
నీ సంగతి ఏంటి? ఆ మృగం ఏమైనా కనిపించిందా?
ఇంకా లేదు. కానీ నేను ఆల్డ్వింటర్ కి వెళ్లి
-సేకరించబోతున్నాను. -ఎవరి నుంచి?
దేవుడికే తెలియాలి. ఎవరో విసుగు తెప్పించే మతగురువు.
-గొప్ప విషయం. -నాకు తెలుసు.
అతను నీతో దేవుడి వాక్యం చెప్పిస్తాడు.
నేను చెప్పను, కానీ అది బాధగా ఉంటుంది.
-కానీ, నువ్వు నాతో ఇక్కడ ఉండాలి. -నేను ఉండాలా?
కానీ, ఇక్కడ నా మొదటి రాత్రి నన్ను ఒంటరిగా వదిలి వెళ్లడం అమర్యాద.
నీతో పాటు స్పెన్సర్ ఉన్నాడు కదా.
కానీ ఆ మృగం గనుక నిన్ను పిలుస్తూ ఉంటే...
సరే, నేను రాత్రి విందు అయ్యాక తిరిగి వచ్చేస్తాను.
బయట ఏమైనా ఉందా?
లేదు. లేదు, కేవలం గాలి.
ఇలా చూడు. మనం వెళ్లి అందరితో కలుద్దాం.
ఇలా చూడు, బుజ్జీ.
ఇప్పుడు, నయోమి కోసం ఎవరి దగ్గరయినా పెన్సిల్ ఉందా?
-నువ్వు ఏ బొమ్మ గీస్తున్నావు, జాన్? -ఆ సర్పం.
-మనం వేరే విషయాల గురించి మాట్లాడుకుందామా? -అవును. మాట్లాడుకుందాం.
విందుకు ఎవరు వస్తున్నారు?
చార్లెస్ స్నేహితురాలు. ఒక విధవ ఇంకా ఆమె కుమారుడు లండన్ నుంచి వస్తున్నారు.
ఆమె ముసలిగా ముడతలు పడి ఉంటుంది. ఇంకా పెద్ద మనుషుల ఇంటి కథలు చెబుతూ
మన అందరినీ విసిగిస్తుంది.
మరి ఆమె కుమారుడు?
నువ్వు ఏం అనుకుంటున్నావు, జో?
ఒక యువ విద్యార్థి అనా?
ఆక్స్ ఫర్డ్ నుండి వస్తాడనా?
అవును. అతను నాతో ప్రేమలో పడి నాకు తన ప్రేమని ప్రతిపాదిస్తాడు.
అప్పుడు నేను తిరస్కరించి అతని హృదయాన్ని భగ్నం చేస్తాను.
నువ్వు ఉండిపోతావా? మాతో పాటు విందు చేయి.
దయచేసి ఉండు. నీకు మా సాదర స్వాగతం.
లేదు, ధన్యవాదాలు. చీకటి పడేలోగా నేను వెళ్లాలి.
నా గురించి కూడా మా నాన్న ఆందోళన పడటం నాకు ఇష్టం లేదు.
నిన్ను ఇంటి దగ్గర దింపుతాను.
-కానీ మీకు అతిథులు వస్తున్నారు. -మరేం ఫర్వా లేదు.
నేను తిరిగి వచ్చే వరకూ వాళ్లు ఇక్కడ ఉంటారు.
గ్రంథాల గురించి మిమ్మల్ని ఒక ప్రశ్న అడగవచ్చా, ఫాదర్?
తప్పకుండా.
ఆ సర్పం ఈవ్ ని ఎందుకు ప్రలోభపెట్టింది?
ఉహ్. అంటే, అది ఒక ఉపమానం.
ఆ సర్పం నిజంగా ఒక దెయ్యం.
నేను అదే అనుకున్నాను.
ఎస్సెక్స్ లో ఎలాంటి సర్పం లేదు.
నేను హామీ ఇస్తున్నాను, నయోమి. ఇక్కడ ఏమీ లేదు.
-ధన్యవాదాలు. -తప్పకుండా.
హెన్రీ, ఇది ఏంటి?
నయోమి ఈ మధ్యాహ్నం వాటి చర్మం వొలిచింది. ఆ మృగాన్ని భయపెట్టడం కోసం.
అది నిజం కాదు, హెన్రీ. నువ్వు ఆమెకు చెప్పాలి. ఇక్కడ మృగం ఏదీ లేదు.
మమ్మల్ని కాపాడు. క్షేమంగా ఉంచు.
విధవ కావడానికి మీది మరీ చిన్న వయస్సు. మీరు అందంగా కూడా ఉన్నారు.
సరే. నేను కొద్దిగా ఎక్కువ ముస్తాబు అయ్యాను అనుకుంటా.
మతగురువు ఇంట విందు అంటే లాంఛనంగా ఉంటుందని ఊహించాను.
నీ దగ్గర మిస్టర్ బర్న్స్, ద బుచర్ పుస్తకం ఉందా?
మా ఇంట్లో లేదు.
మేము చాలా విచారిస్తున్నాము. అతను అంత చిన్న వయస్సులో తండ్రిని కోల్పోవడం బాధగా ఉంది.
వాస్తవంగా, అతను ఎప్పుడూ కొద్దిగా భిన్నంగానే ఉంటాడు. తను...
తన లోకంలో తను ఉంటాడు. అది ఫర్వాలేదు.
విల్ ఒక నిమిషంలో వచ్చేస్తాడు. జో స్నేహితురాలిని ఇంటి దగ్గర దిగబెట్టడానికి వెళ్లారు.
ప్రస్తుతం ప్రతి ఒక్కరు ఒకింత భయంలో ఉన్నారు.
అదిగో వచ్చేశారు.
అవును, నా దగ్గర...
ఉహ్, నేను దైవప్రబోధం మీద కృషి చేయాలి. అందరినీ శాంతింపజేయాలి.
-నేను కాసేపు తర్వాత మీతో కలవచ్చా? -అస్సలు కుదరదు.
వాళ్లు చాలా చక్కగా ఉన్నారు.
హలో.
మీరేనా మతగురువు?
మిమ్మల్ని కలవడం సంతోషం, మిసెస్ సీబోర్న్.
జాన్, ఆ రోజు నా ముఖం మీద గాయం అయింది గుర్తుందా?
ఆ చిత్తడి నేలలో సాయం చేసిన ఆ అపరిచిత మహిళ ఈమెనే.
నన్ను మన్నించండి. నేను అమర్యాదకరంగా ప్రవర్తించాను.
మీ సహాయం లేకపోతే నేను ఏమి చేయగలిగే వాడినో నాకు తెలియదు.
మీరు ఒక రాక్షసుడు.
నేను ఖచ్చితంగా అదే.
-హలో. -మార్తా.
-మార్తా. విల్. మిమ్మల్ని కలవడం సంతోషం. -మిమ్మల్ని కలవడం సంతోషంగా ఉంది.
నాకు ఆకలిగా ఉంది. మనం తినవచ్చా?
అది మంచి ఆలోచన.
అయితే మీరు ఇక్కడికి శిలాజాల కోసం వచ్చారా?
సర్పం గురించి కోరా చాలా ఆసక్తితో ఉంది.
కానీ, ఇక్కడ ఉన్న ఒకే ఒక్క సర్పం చర్చిలో పీఠం మీద ఉంది.
అది ఇక్కడ రెండు వందల ఏళ్లుగా ఉంది.
-ఇంకా ఇప్పుడు అది సజీవంగా తిరిగి వచ్చింది. -జో.
అలా ఎందుకు అనుకుంటున్నావు?
ఎందుకంటే, చిత్తడి నేలల్లో దానిని చూశారు. ఇంకా ఇప్పుడు చాలామంది జనం అది...
జో. ఇంక చాలు.
ఆ సర్పం నిజం కాదు.
కానీ అది నిజం అయితే ఏంటి?
మీకు చార్లెస్ లాయెల్ పరిశోధనల గురించి తెలుసా?
అవును, తెలుసు.
విల్ అన్నీ చదువుతాడు.
చార్లెస్ లాయెల్ అంటే ఎవరు?
జీవ పరిణామ క్రమం నుంచి తప్పించుకున్న జంతువుల గురించి ఆయన రాశాడు.
బహుశా మీ సర్పం కూడా అందులో ఒకటి కావచ్చు.
లేదు.
లేదు, ఆ సర్పం అనేది ఒక ఊహ.
అది మనం జీవిస్తున్న కాలానికి అద్దం పడుతుంది.
అవును... ఉద్వేగభరితమైన కాలం.
గొప్ప మార్పుతో పాటు జనంలో నిజమైన భయాలను కూడా బయటకు తెస్తోంది.
అయితే మీరు ప్రగతి వ్యతిరేకులా?
నన్ను చాలా సంకుచితమైన వాడిగా చూడాలని మీరు తీర్మానించుకున్నట్లు ఉన్నారు.
బహుశా నేను మీ విచక్షణకు భయపడుతున్నానేమో.
బహుశా నేను ఇక్కడివారికి బయటవ్యక్తిని కావచ్చు... కనీసం మీ చర్చ్ దృష్టిలో కూడా.
జీసెస్ కూడా బహిష్కృతుడే.
అది ఆ కాలంలో.
కానీ ఈ రోజుల్లో, ఆయన ఒక పెద్ద వ్యవస్థ.
నిజం.
కనిపించని ఆ దేవుడిని నమ్మే బదులు ప్రజలు వాస్తవంగా చూసిన
ఆ జంతువుని నేను ఎక్కువ నమ్ముతాను.
ఇది దైవదూషణ అవుతుందా?
విల్ మీ వ్యక్తిత్వాన్ని నిర్ణయిస్తాడనుకోకండి.
మీరు ఎంత గట్టిగా ప్రయత్నించినా సరే.
కానీ మా క్యూరేట్ తో మాట్లాడండి. అతను మిమ్మల్ని మంటల్లో కాల్చాలని ఆనందంగా తీర్పు చెబుతాడు.
-కానీ, మీలో ఎవ్వరూ నేను ఊహించినట్లుగా లేరు. -మీరు కూడా అంతే.
మీరు మాటలతో విసిగిస్తారని నాన్న చెప్పారు...
మీరు గనుక ఈ రాత్రి ఉండిపోతే, రేపు ఉదయం చర్చ్ లో పీఠాన్ని చూడవచ్చు.
కానీ, నేను నా స్నేహితుని దగ్గరకు వెళ్లాలి, కానీ ఆ సర్పాన్ని నేను చూడాలి అనుకుంటున్నాను.
అవును.
కానీ నాకు చర్చ్ అంటే చిరాకు. నువ్వు ఉండు. మేం వెళతాం.
అయితే, మనం ఈ రాత్రికి తిరిగి వెళ్లిపోదాం, సరేనా?
దయచేసి మీరు ఏం చేయాలనుకుంటే అది చేయండి.
మీరు ఉండిపోతారా?
అయితే సమస్య పరిష్కారం అయిపోయింది.
హెన్రీ! హెన్రీ!
-ఏంటి విషయం? -నేను ఇప్పుడే మాల్డన్ నుండి వచ్చాను.
గ్రేసీ?
ఆమె అసలు అక్కడికి రాలేదు.
ఇక్కడే ఉండు, నువ్వు క్షేమంగా ఉంటావు.
గ్రేసీ?
గ్రేసీ!
నాన్నా!
మీ చర్చ్ పీఠంలో ఎస్సెక్స్ సర్పం.
ఒక చెట్టు బెరడులో చెక్కిన ఒక పౌరాణిక జీవి.
ఈ ఉదయం చిత్తడి నేలల్లో రక్తంతో ఉన్న గొర్రె తలకాయిని నేను చూశాను.
ఆ మృగం చంపేసిందా?
ఈల్ చేపల కోసం జంతు కళేబరాన్ని ఎరగా వేస్తారు. ఎవరో మత్స్యకారుడు చేసి ఉంటాడు.
మీరు ఇంత ఖచ్చితంగా ఎలా చెప్పగలరు?
నేనే గనుక సంశయిస్తుంటే, నా ప్రజలని నేను ఎలా చూసుకోగలను?
-ఫిలిప్. శుభోదయం. -శుభోదయం, ఫాదర్.
-శుభోదయం, ఎడ్వర్డ్. -శుభోదయం, ఫాదర్.
జార్జ్. శుభోదయం.
గ్రేసీ బ్యాంక్స్ ఇంకా కనిపించడం లేదు. కాబట్టి... సరే, ఇప్పుడు ఏం చెబుతావు?
ఇతను నా క్యూరేట్, మాథ్యూ ఇవాన్స్ ఫోర్డ్.
ఈమె పేరు మిసెస్ కోరా సీబోర్న్.
మిమ్మల్ని కలవడం సంతోషంగా ఉంది.
ఫాదర్ రాన్సమ్ సిద్ధమయ్యే సమయం వచ్చింది.
కూర్చోండి, మిసెస్ సీబోర్న్.
ఆ పీఠంలో మాత్రం వద్దు.
ఈ రోజు వద్దు.
నన్ను మన్నించండి. అతను ఇదంతా మనసులో పెట్టుకున్నట్లు ఉన్నాడు.
మీకు ఎక్కడ కావాలంటే అక్కడ కూర్చోండి.
వెళ్లి సహాయం అడుగు. వెళ్లు!
గ్రేసీ!
మనలో ప్రతి ఒక్కరూ సందేహాలతో భయాలతో జీవిస్తూ ఉంటాం.
నేను కూడా అంతే.
సరిగ్గా అక్కడే దేవుడు జీవిస్తాడు.
మన సంశయాలలో ఇంకా మన ప్రేమలో.
ఇంక ఇప్పుడు మనం కలిసి ఉండాల్సిన సమయం వచ్చింది.
నా వంతుగా, నేను మీ భయాల గురించి వింటాను,
ఇంకా వాటిని అర్థం చేసుకోవడానికి నా శాయశక్తులా ప్రయత్నిస్తాను.
భయపడకండి.
సరిగ్గా ఆ సమయంలోనే దివ్యమైన దేవుని వెలుగు మన పక్కనే ఉందన్న విషయాన్ని మనం విస్మరిస్తాము.
దయచేసి నిలబడండి.
నాతోనే ఉండు
త్వరగా సాయంత్రం అవుతుంది
చీకటి అంతటా ఆవరిస్తుంది
ప్రభువా, నాతోనే ఉండు
ఇతర సహాయాలన్నీ విఫలమై
సౌకర్యాలు దూరమైనప్పుడు
నిస్సహాయులకు సహకారి
ఓహ్, నాతోనే ఉండు
ఏ శత్రువు అన్నా నేను భయపడను...
జోనా. ఏంటి విషయం?
గ్రేసీ విషయం.
హెన్రీ నన్ను పంపించాడు. అతనికి సహాయం కావాలి.
గ్రేసీ.
గ్రేసీ! గ్రేసీ! గ్రేసీ!
-నడుస్తూ ఉండండి, పదండి! -గ్రేసీ! గ్రేసీ! గ్రేసీ! గ్రేసీ!
గ్రేసీ!
-గ్రేసీ! -వెళుతూ ఉండండి.
గ్రేసీ!
-గ్రేసీ! -ఇక్కడికి రండి.
గ్రేసీ!
-గ్రేసీ! గ్రేసీ! గ్రేసీ! గ్రేసీ! -పదండి, వెతకండి!
గ్రేసీ! గ్రేసీ!
గ్రేసీ! గ్రేసీ! గ్రేసీ! గ్రేసీ!
లేదు! లేదు!
లేదు.
గ్రేసీ.
లేదు. లేదు. లేదు. లేదు.
లేదు. లేదు.
ఇక్కడ! ఇక్కడ! ఆమె ఇక్కడ ఉంది!
విల్! విల్!
ఈ వైపు! ఈ వైపు!
నా గ్రేసీ.
నన్ను క్షమించు.
ఆ దెయ్యం. ఆ దెయ్యం వచ్చింది.
ఇప్పుడు కాదు. దయచేసి ఊరుకో, మాథ్యూ.
"పవిత్రమైన దేవదూత అయిన మైఖేల్, ఈ యుద్ధంలో మమ్మల్ని కాపాడు.
దెయ్యపు వల నుంచి దుష్టత్వం నుంచి మాకు రక్షణగా నిలువు.
ఆ దేవుని శక్తితో, సాతాను నరకంలోకి చొరబడు
ఇంకా అన్ని దుష్టశక్తులను..."
మాథ్యూ సరిగ్గానే చెప్పాడు. ఆ సర్పం వచ్చింది.
"దేవుడు ఎంతో ప్రీతితో సృష్టించి ఆ దెయ్యపు దాష్టీకాల నుండి
గొప్ప మూల్యం చెల్లించి కాపాడిన ఈ మనుషులకు
వచ్చి సహకరించు.
అందువల్ల శాంతి దేవునికి ప్రార్థన చేయండి
మన పాదాల కింద సాతానుని తొక్కివేయడానికి, అతను ఇంక మనుషులను స్వాధీనపర్చుకోకుండా
చర్చ్ కి నష్టం కలుగకుండా ప్రార్థన చేయండి.
అత్యంత ఉన్నతుడైన వానికి మనం ప్రార్థనలు చేద్దాము,
ఇక ఆలస్యం చేయకుండా ఆయన కరుణ మన మీద ప్రసరించాలనీ,
దెయ్యము మరియు సాతాను అయిన ఆ డ్రాగన్ నీ, ఆ ప్రాచీనమైన పామునీ కట్టడి చేయాలనీ..."
తెలుగు అనువాదం: సతీశ్ కుమార్